
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 454 

8 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμμετοχή ελεγκτώντης Ε.Δ.ΕΛ. σε έλεγχο της Ευρω¬ 
παϊκής Επιτροπής. 1 

Απόφαση έκδοσης Εντόκων Γραμματίων του Ελληνι¬ 
κού Δημοσίου 13, 26 και 52 εβδομάδων στις 

8.4.2005 μέσω δημόσιας εγγραφής. 2 

Συγκρότηση Επιτροπής για την επιλογή αναδόχου με 


αντικείμενο την "Παροχή υποδομών και υπηρεσιών 
παραγωγικής λειτουργίας και υποστήριξης παρα¬ 
γωγικής λειτουργίας του συστήματος διαχείρισης 
ζήτησης υπηρεσιών υγείας (ΣΔΖΥΥ) που αφορά τις 
κεντρικές τηλεφωνικές μονάδες εξυπηρέτησης 
(ΚΤΜΕ) τις μονάδες υγείας (ΜΥ) του ΙΚΑ στο σύνο¬ 
λο της χώρας (102 μονάδες) και τους υγειονομι¬ 


κούς σχηματισμούς (162). 3 

Καθήκοντα μελών - λειτουργών του Νομικού Συμβου¬ 
λίου του Κράτους (Ν.Σ.Κ.). 4 


ΑΠΟΦΑΣΕΙ Σ 

Αριθ. 716/0051 (1) 

Συμμετοχή ελεγκτώντης Ε.Δ.ΕΛ. σε έλεγχο της Ευρω¬ 
παϊκής Επιτροπής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ. Α7 2000). 

2. Τις διατάξεις του άρθρου 280 (πρώην 209 Α) της Συν¬ 
θήκης για την Ευρωπαϊκή Ένωση. 

3. Τις διατάξεις του άρθρου 38 του Ε.Κ. 1260/1999. 

4. Το εγκεκριμένο ετήσιο πρόγραμμα της Τεχνικής Βοή¬ 
θειας της Ε.Δ.ΕΛ. για το έτος 2005. 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ.6) του Ν. 2860/2000». 


6. Την υπ’ αριθμ. 1065956/863/0006Α/15.7.2003 απόφα¬ 
ση για την ανάθεση αρμοδιοτήτωντου Υπουργού Οικονο¬ 
μικών στους Υφυπουργούς (ΦΕΚ 985/Β/16.7.2003). 

7. Τα έγγραφα υπ’ αριθμ. 00372/18.1.2005 και 01095/ 
8.2.2005 της Γενικής Διεύθυνσης Περιφερειακής Πολιτι¬ 
κής της Ευρωπαϊκής Επιτροπής, σχετικά με την διενέρ¬ 
γεια ελέγχου του Επιχειρησιακού Προγράμματος Οδικοί 
Άξονες Λιμάνια Αστική Ανάπτυξη 19940Β 161Ρ0019του 
Ευρωπαϊκού Ταμείου Περιφερειακής Ανάπτυξης. 

8. Ότι η δαπάνη μετακίνησης, διανυκτέρευσης και η ημε¬ 
ρήσια εκτός έδρας αποζημίωση θα καλυφθεί από τις πιστώ¬ 
σεις του εγκεκριμένου ετήσιου προγράμματος της Τεχνικής 
Βοήθειας της ΕΔΕΑ για το έτος 2005, αποφασίζουμε: 

1. Ορίζουμε τους υπαλλήλους της 51ης Δ/νσης Προ¬ 
γραμματισμού και Ελέγχων του Γ.Λ.Κ., Ελένη Ρόζου 
(Προϊσταμένη Α' Τμήματος) Δημοσιονομικό και Μαγδαλι- 
νή Γεροντίδου, Μηχανολόγο Μηχανικό να συμμετέχουν 
ως ελεγκτές της Επιτροπής Δημοσιονομικού Ελέγχου 
(Ε.Δ.ΕΛ.) στον έλεγχο που θα διενεργήσει η Γενική Διεύ¬ 
θυνση Περιφερειακής Πολιτικής της Ευρωπαϊκής Επιτρο¬ 
πής. Ο έλεγχος θα διενεργηθεί κατά το χρονικό διάστημα 
από 18.4.2005 έως και 22.4.2005 στα έργα και τους φο¬ 
ρείς που αναφέρονται παρακάτω και σύμφωνα με το ακό¬ 
λουθο πρόγραμμα ελέγχου: 

18.4.2005:1) Τελικός Δικαιούχος: ΥΠΕΧΩΔΕ/ΕΥΔΕ ΣΕ¬ 
ΡΑ, Υποέργο 6: «Κατασκευή Γέφυρας (Ρίου - Αντιρρίου 
(σύμβαση παραχώρησης)», τόπος ελέγχου: Αθήνα. 2) Τε¬ 
λικός Δικαιούχος: Εταιρεία Διαχείρισης Τεχνικής Βοήθει¬ 
ας ΕΠΕ, Υποέργο 4: «Μηχανογραφικός εξοπλισμός ΕΥ- 
ΔΕ/ΠΑΘΕ», τόπος ελέγχου: Αθήνα. 

19.4.2005: Τελικός Δικαιούχος: ΥΠΕΧΩΔΕ - ΕΥΔΕ/ΠΑ- 
ΘΕ Υποέργο 214: «Κατασκευή τμήματος Κ4-Κ5 από ΧΘ 
7+284-10+284», τόπος ελέγχου: Πάτρα (μετάβαση στην 
Πάτρα κα επιστροφή στην Αθήνα οδικώς και αυθημερόν). 

20.4.2005: Τελικός Δικαιούχος: ΥΠΕΧΩΔΕ/ΕΥΔΕ/ΜΕΔΕ 
Υποέργο 1: «Λιμάνι Πάτρας Ιο τμήμα» και Υποέργο 21: 
«Κατασκευή παράκαμψης Άρτας - Φιλιππιάδας», τόπος 
ελέγχου Αθήνα. Το απόγευμα της ίδιας ημέρας μετάβαση 
στην Κέρκυρα, αεροπορικώς και διανυκτέρευση. 

21.4.2005: Τελικός Δικαιούχος: Δ/νση Τεχνικών Υπηρε¬ 
σιών Ν.Α. Κέρκυρας και Οργανισμός Λιμένος Κέρκυρας, 
Υποέργο 1: «Κατασκευή Β' φάσης Λιμένα Κέρκυρας», τό¬ 
πος ελέγχου Κέρκυρα. Το απόγευμα της ίδιας ημέρας με¬ 
τάβαση αεροπορικώς από Κέρκυρα στη Θεσσαλονίκη 
(μέσω Αθήνας). 

22.4.2005: Τελικός Δικαιούχος: Εγνατία Οδός ΑΕ, 1) Υπο- 
έργο53: «Ε.Ο.: ΤΜ. Παράκαμψης Γ ρεβενώναπόΧ.Θ. 0+235 
-Χ.Θ. 6+921 (4.1.5/4.1.6) και συμπληρωματικές εργασίες 
στο τμήμί 4.2.1 (921)» 2) Υποέργο 112: «Κόμβος Πολύμυλου 
και υπόλοιπα του τμήματος Γαλάνη -Πολύμυλος (928)», 3) 
Υποέργο 127: «Κατασκευή Λευκόπετρα - Βέροια - Κουλού¬ 
ρα (930)» 4) Υποέργο 149: «Σύμβαση ανάθεσης καθηκόντων 
συμβούλου για τη μελέτη του ανισόπεδου κόμβου Ευκαρ¬ 
πίας Κ4 και των συνδετήριων τμημάτων (τμήμα 8.3.1 της 
Ε.Ο.) (231)», 5) Υποέργο 46: «Κατασκευή Στρύμη - Μεστή 
(947)», τόπος ελέγχου των έργων: Θεσσαλονίκη. Επιστροφή 
στην Αθήνα το απόγευμα, αεροπορικώς. 

Οι μετακινήσεις των ελεγκτών θα γίνουν με μέσα μαζικής 
μεταφοράς ή ιδιωτικό αυτοκίνητο και εντός νομού μετάξι. 

2. Μετά το πέρας του ελέγχου θα συνταχθεί από τους 
ελεγκτές ενημερωτικό σημείωμα αναφορικά με την πο¬ 
ρεία και τα πορίσματα του ελέγχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/17107/0023Α (2) 

Απόφαση έκδοσης Εντόκων Γραμματίων του Ελληνικού 
Δημοσίου 13,26 και 52 εβδομάδων στις 8.4.2005 μέσω 
δημόσιας εγγραφής. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και32τουΝ. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξειςτου άρθρου 1 του Ν. 2187/1994«Ρύθμι¬ 
ση θεμάτων σχετικών με τη σύναψη και διαχείριση δανεί- 
ωντου Ελληνικού Δημοσίου από το εσωτερικό και το εξω¬ 
τερικό και άλλες διατάξεις» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος Πα¬ 
ρακολούθησης Συναλλαγών επί τίτλων με λογιστική μορ¬ 
φή (άϋλοιτίτλοι)» (ΦΕΚ 43Α/22.3.1994). 

4. Τις διατάξειςτου άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α'/18.2.1997), όπως τροποποιήθηκε με το άρθρο 
9του Ν. 2579/1998), καθώς και τις διατάξειςτου άρθρου 
37του Ν. 3130/2003 (ΦΕΚ76/Α/2003). 

5. Τις διατάξεις του Ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/1997,974/1998 και 2866/1998 του Συμβουλίου, 
όπως ισχύουν σχετικά με την εισαγωγή του ΕΥΡΩ». (ΦΕΚ 
207/Α/27.9.2000). 

6. Τις διατάξεις των άρθρων 64, 90 και 91 του Ν. 2362/ 
1995 (ΦΕΚ 247Α/27.11.1995). 

7. Τις διατάξεις του Ν. 2628/6.7.1998 «Σύσταση Νομι¬ 
κού Προσώπου Δημοσίου Δικαίου με την επωνυμία Ορ¬ 
γανισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α/6.7.1999). 


8. Την υπ’ αριθμ. 2021180/2981 /0023/31.3.1997 απόφα¬ 
ση του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λ.π. των δανείων 
του δημοσίου (ΦΕΚ286/Β/10.4.1997)». 

9. Τις διατάξεις του Ν.Δ. 3745/1957 «Περί εκδόσεως 
εντόκων γραμματίων», όπως τροποποιήθηκε μεταγενέ¬ 
στερα με το άρθρο 4 του Ν. 1266/1982. 

10. Την απόφαση του Υπουργού Οικονομίας και Οικο¬ 
νομικών υπ’ αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε ευρώ». 

11. Την υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
Β/17.3.2004) απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρμο¬ 
διοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών». 

12. Την υπ’ αριθμ. 2/73093/0023Α/31.12.2003 κοινή 
απόφαση του Υπουργού Οικονομίας και Οικονομικών και 
του Διοικητή της Τράπεζαςτης Ελλάδος «Κανονισμός λει¬ 
τουργίας των Βασικών Διαπραγματευτών Αγοράς». 

13. Το υπ’ αριθμ. 345/1.4.2005 έγγραφο του Ο.Δ.ΔΗ.Χ., 
αποφασίζουμε: 

Την έκδοση εντόκων γραμματίων του Ελληνικού Δημο¬ 
σίου, διάρκειας 13,26, και 52 εβδομάδων, με ημερομηνία 
έκδοσης την 8 Απριλίου 2005 και ημερομηνία λήξης την 
8.7.2005 για τα έντοκα γραμμάτια διάρκειας 13 εβδομά¬ 
δων, την 7.10.2005 για τα έντοκα γραμμάτια διάρκειας 26 
εβδομάδων και την 7.4.2006 για τα έντοκα γραμμάτια 
διάρκειας 52 εβδομάδων. 

Τα έντοκα γραμμάτια αποφέρουν τόκο από την ημερομη¬ 
νία έκδοσής τους προς επιτόκιο σταθερό για όλη την διάρ- 
κειάτους, όπως αυτό ορίζεται παρακάτω. Ο τόκος, ο οποίος 
προκαταβάλλεται, υπολογίζεται εσωτερικά με βάση έτος 
360 ημερών και πραγματικό αριθμό ημερών (ΑΟΤ/360). 

Τ ο επιτόκιο των παραπάνω τίτλων ορίζεται σε: 

2,08 % για τα έντοκα γραμμάτια διάρκειας 13 εβδομάδων 
2,08 % για τα έντοκα γραμμάτια διάρκειας 26 εβδομάδων και 
2,15% για τα έντοκα γραμμάτια διάρκειας 52 εβδομάδων 
δηλαδή ίσο με το μέσο σταθμικό επιτόκιο, που προέκυ- 
ψε στη δημοπρασία των εντόκων γραμματίων στις 5 Απρι¬ 
λίου 2005, ίδιας ημερομηνίας έκδοσης, στις αντίστοιχες 
διάρκειες. 

Κατά την ημερομηνία έκδοσης των τίτλων παρακρατεί- 
ται επί των τόκων ο φόρος που αναλογεί και οποίος ανέρ¬ 
χεται σε 10%. 

Τα έντοκα γραμμάτια είναι τίτλοι άυλης μορφής (λογι¬ 
στική μορφή) και αφού εκδοθεί ξεχωριστός κωδικός αριθ¬ 
μός (Ι3ΙΝ Β) θα διατεθούν στο επενδυτικό κοινό, μόνο σε 
φυσικά πρόσωπα-κατοίκους της Ε.Ε., με δημόσια εγγρα¬ 
φή μέσω της Τ ράπεζας της Ελλάδος, των Τ ραπεζών, των 
Π ιστωτικών I δρυ μάτων, των χρη ματιστώ ν-μελών το υ Χρη- 
ματιστηρίου Αξιών Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων θα γίνει με δημόσια 
εγγραφή, η οποία θα αρχίσει την Δευτέρα 4 Απριλίου 
2005 και θα ολοκληρωθεί την Τετάρτη 6 Απριλίου 2005. 

Οι επενδυτές δηλώνουν υποχρεωτικά, κατά τη διαδικα¬ 
σία της δημόσιας εγγραφής: 

Το Α.Φ.Μ.τους, 

Τη χώρα προέλευσης του Α.Φ.Μ. τους, 

Τον χειριστή τους στο Σ.Α.Τ., 

Τη μερίδα και τον λογαριασμό τους στο Σ.Α.Τ., 

Τ ο ποσό των εντόκων γραμματίων ανά κατηγορία, για το 
οποίο επιθυμούν να εγγραφούν. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6419 


Οι εγγραφές θα γίνονται σε πολλαπλάσια των 1.000 Ευ¬ 
ρώ, με κατώτερο ποσό εγγραφής ανά επενδυτή τα 1.000 
Ευρώ και με ανώτατο ποσό εγγραφής και διάθεσης ανά 
επενδυτή έντοκα γραμμάτια ονομαστικής αξίας 15.000 
Ευρώ. Η κατανομή και οι εγγραφές θα γίνονται από το 
Σ.Α.Τ.του Κ.Α.Α. σε πολλαπλάσια των 1.000 Ευρώ. 

Την ημερομηνία έκδοσης, οι φορείς, που θα έχουν δια¬ 
θέσει έντοκα γραμμάτια με δημόσια εγγραφή, ενημερώ- 
νουντο σύστηματων άθλων τίτλων της Τράπεζας της Ελ¬ 
λάδος, κατά την συνήθη διαδικασία. 

Οι προσφερόμενοι με την παραπάνω διαδικασία τίτλοι 
θα είναι αφορολόγητοι, υπό την προϋπόθεση, ότι θα δια- 
κρατούνται μέχρι τη λήξη τους. Το δικαίωμα της φοροα¬ 
παλλαγής προκύπτει αποκλειστικά από τις εγγραφές του 
Σ.Α.Τ. του Κεντρικού Αποθετηρίου Αξιών. 

Κατά τηνημερομηνίαλήξηςτων εντόκων γραμματίων, ο 
φόρος που έχει παρακρατηθεί κατά την έκδοση, επιστρέ- 
φεται στα φυσικά πρόσωπα-κατόχους του Ι3ΙΝ Β, που 
έχουν διακρατήσει τους τίτλους μέχρι τη λήξη τους. 

Η εξόφληση τωντίτλων θα γίνει στην ονομαστική τους αξία. 

Οιεπενδυτέςκάτοχοιτωνεντόκωνγραμματίωντου Ι5ΙΝ Β, 
μπορούν σε περίπτωση πώλησης των τίτλων τους να απευ¬ 
θύνονται στις Τράπεζες και λοιπούς εξουσιοδοτημένους 
φορείς, οι οποίοι θα αγοράζουν τους τίτλους και στη συνέ¬ 
χεια θα τους μεταφέρουν από το Ι3ΙΝ Βστο αρχικό Ι3ΙΝ (δη¬ 
μοπρασίας). Εκεί οι τίτλοι θα είναι διαπραγματεύσιμοι. 

Για την διάθεση των εντόκων γραμματίων στο επενδυτικό 
κοινό από τις Τράπεζες καιτους λοιπούς εξουσιοδοτημένους 
φορείς, θα δοθεί προμήθεια 0,15%. Επίσης θα δοθεί προμή¬ 
θεια στο Σ.Α.Τ. του Κεντρικού Αποθετηρίου Αξιών 0,04%. 

Κατά τα λοιπά ισχύει η απόφασή μας 2/89260/0023/ 
29.12.2000 «Γενικοί όροι εντόκων γραμματίων του Ελλη¬ 
νικού Δημοσίου» 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2005, καθώς και το οικονομικό έτος 
2006, η οποία θα καλυφθεί από τις κατ’ έτος προβλέψεις 
δαπανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. Οικ. 9246/457 (3) 

Συγκρότηση Επιτροπής για την επιλογή αναδόχου με 
αντικείμενο την "Παροχή υποδομών και υπηρεσιώνπα- 
ραγωγικής λειτουργίας και υποστήριξης παραγωγι¬ 
κής λειτουργίαςτου συστήματος διαχείρισης ζήτησης 
υπηρεσιών υγείας (ΣΔΖΥΥ) που αφορά τις κεντρικές 
τηλεφωνικές μονάδες εξυπηρέτησης (ΚΤΜΕ) τις μο¬ 
νάδες υγείας (ΜΥ)του ΙΚΑστο σύνολο της χώρας (102 
μονάδες) καιτους υγειονομικούς σχηματισμούς (162). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των άρθρων 3 και 6 παρ. 3 του Ν. 2286/ 
1995 (ΦΕΚ 19 Α/1995) "Προμήθειες του δημοσίου τομέα 
και ρυθμίσεις συναφών θεμάτων". 


2. Το άρθρο 38του Π.Δ. 394/1996 (ΦΕΚ266 Μ 1996) "Κα¬ 
νονισμός Προμηθειώντου Δημοσίου". 

3. Τις διατάξεις του Π.Δ. 372/14.9.1995 (ΦΕΚ 201/Α) 
"Μεταφορά ΓΓΚΑ από το Υπουργείο Υγείας Πρόνοιας και 
Κοινωνικών Ασφαλίσεων στο Υπουργείο Εργασίας". 

4. Την υπ’ αριθμ. Λ30/Φ/3/18.2.2005 προκήρυξη του ΙΚΑ. 

5. Το σχετικό έγγραφο του Διοικητή του ΙΚΑ. 

6. Την άμεση και επιτακτική ανάγκη συγκρότησης επι¬ 
τροπής για τις ανάγκες του διαγωνισμού με αντικείμενο 
την "Παροχή υπηρεσιών παραγωγικής λειτουργίας και 
υποστήριξης παραγωγικής λειτουργίας του συστήματος 
διαχείρισης ζήτησης υπηρεσιών υγείας", αποφασίζουμε: 

Συγκροτούμε Επιτροπή για την επιλογή αναδόχου με 
αντικείμενο την "Παροχή υποδομών και υπηρεσιών παρα¬ 
γωγικής λειτουργίας και υποστήριξης παραγωγικής λει¬ 
τουργίας του συστήματος διαχείρισης ζήτησης υπηρε¬ 
σιών υγείας (ΣΔΖΥΥ) που αφορά τις κεντρικές τηλεφωνι¬ 
κές μονάδες εξυπηρέτησης (ΚΤΜΕ) τις μονάδες υγείας 
(ΜΥ) του ΙΚΑ στο σύνολο της χώρας (102 μονάδες) και 
τους υγειονομικούς σχηματισμούς (162)" αποτελούμενη 
από τους: 

- Ιωάννη Μάλαμα, Προϊστάμενο Τμήματος Πληροφορι¬ 
κής του ΚΗΥΚΥ, ως Πρόεδρο, με αναπληρωτή τον Ιωάννη 
Λούη, ιατρό ΙΚΑ. 

- Δημήτριο Λογοθέτη, ιατρό ΙΚΑ, ως μέλος, με αναπλη¬ 
ρωτή τον Παναγιώτη Ζήκο, ιατρό ΙΚΑ. 

- Κωνσταντίνο Τσίνα, Μαθηματικό Δημόσιας Εκπαίδευ¬ 
σης, μέλος του Δ.Σ. του ΚΗΥΚΥ, ως μέλος, με αναπληρω¬ 
τή το Χρήστο Ελπιδοφόρου, ιατρό ΙΚΑ. 

- Απόστολο Σάμιαλη, Δ/ντή του Υπουργείου Απασχόλη¬ 
σης και Κοινωνικής Προστασίας, ως μέλος, με αναπλη¬ 
ρωτή το Γεώργιο Μπάρα, Δ/ντή του Υπουργείου Απασχό¬ 
λησης και Κοινωνικής Προστασίας. 

- Γεώργιο Γεωργακόπουλο, εκπρόσωπο της Κεντρικής 
Ένωσης Επιμελητηρίων Ελλάδας, ως μέλος, με αναπλη¬ 
ρωτή το Δημήτριο Θεοδωρουλέα εκπρόσωπο της Κεντρι¬ 
κής Ένωσης Επιμελητηρίων Ελλάδας. 

Γραμματέα της Επιτροπής, ορίζουμε τη Βρακατσέλη 
Θωμαή, υπάλληλο του ΙΚΑ, και αναπληρωτή γραμματέα 
ορίζουμε την Τόλου Αθηνά, υπάλληλο του ΙΚΑ. 

Έργο της Επιτροπής είναι η διενέργεια του διαγωνι¬ 
σμού που προκηρύχθηκε με την υπ’ αριθμ. Λ30/Φ/3/ 
18.2.2005 διακήρυξη, η αποσφράγιση των προσφορών 
που θα κατατεθούν και η τεχνική και οικονομική τους αξιο¬ 
λόγηση. 

Η Επιτροπή θα ολοκληρώσει το έργο της μέσα στο χρό¬ 
νο ισχύος των προσφορών που θα κατατεθούν, ήτοι μέσα 
σε 180 ημέρες από την ημερομηνία διενέργειας του δια¬ 
γωνισμού (11.4.2005). 

Σε περίπτωση παράτασης της ισχύος των προσφορών, 
σύμφωνα μετά οριζόμενα στη σχετική διακήρυξη, ο χρό¬ 
νος λειτουργίας της Επιτροπής επιμηκύνεται αναλόγως. 

Η Επιτροπή θα συνεδριάζει εντός και εκτός των ωρών 
εργασίας και η αμοιβή του Προέδρου και των μελών θα 
καθορισθεί με κοινή απόφαση των Υπουργών Οικονομίας 
και Οικονομικών και Απασχόλησης και Κοινωνικής Προ¬ 
στασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Απόφασης 116 (4) 

Καθήκοντα μελών-λειτουργών του Νομικού Συμβουλίου 
του Κράτους (Ν.Σ.Κ.). 

Ο ΠΡΟΕΔΡΟΣ 

ΤΟΥ ΝΟΜΙΚΟΥ ΣΥΜΒΟΥΛΙΟΥ ΤΟΥ ΚΡΑΤΟΥΣ 

Λαμβάνοντας υπόψη: 

α) Τη διάταξη του άρθρου 21 εδαφ. δεύτερο του Ν. 
3086/2002 «Οργανισμός Νομικού Συμβουλίου του Κράτους 
και κατάσταση των Λειτουργών και Υπαλλήλων του» (ΦΕΚ Α' 
324), σε συνδυασμό με τις διατάξεις των άρθρων 2,5,6παρ. 
4,8,12παρ.6,13,17παρ.3,4,5,18παρ.2,20παρ. 1,3,4,21 
εδ. πρώτο, 22, 27, 35, 38, 43 παρ. 7, 46, 54 του ίδιου νόμου 
και των άρθρων 1 παρ. 1,3 παρ. 3,7 παρ. 9,11 παρ. 6,8,17, 
32,49του Π.Δ. 238/2003 «Εκτέλεση των διατάξεων Περί Νο¬ 
μικού Συμβουλίου του Κράτους» (ΦΕΚΑ'214), 

β) Την ανάγκη ορθότερης και αποτελεσματικότερης 
λειτουργίας του Σώματος, 

γ) Την υπ’αρ. 49/22.1.2003 προηγούμενη απόφαση του 
Προέδρου του Ν.Σ.Κ καιτην ανάγκη αναδιατυπώσεως και 
συμπληρώσεως αυτής, 

δ) Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Προσδιορίζουμε και κατανέμουμε ειδικότερα-πέραν 
των οριζομένων στο άρθρο 37 του ως άνω Οργανισμού 
του Ν.Σ.Κ. και ισχυόντωνγια όλα τα μέλη του Ν.Σ.Κ., ανε¬ 
ξαρτήτως βαθμού, θεμελιωδών καθηκόντων και υποχρε- 
ώσεων-τα καθήκοντα κάθε βαθμού των λειτουργών-με- 
λών του Ν.Σ.Κ., κατά ταξινόμηση κυρίως των διαλαμβα- 
νομένων στις κείμενες διατάξεις, ως ακολούθως: 

Άρθρο Πρώτο 

Αντιπρόεδροι 

1. Οι Αντιπρόεδροι του Ν.Σ.Κ. τίθενται επικεφαλής το¬ 
μέων- κύκλων, οι οποίοι απαρτίζονται από Γ ραφεία Νομι¬ 
κού Συμβούλου ή Δικαστικά Γ ραφεία, λειτουργούντα σε 
Υπουργεία, Ν.Π.Δ.Δ., Οργανισμούς, Ανεξάρτητες Αρχές 
κλπ. των οποίων η νομική υπηρεσία διεξάγεται, σύμφωνα 
με ειδικές διατάξεις, από το Ν.Σ.Κ. ή από μέλη του - με κα¬ 
τά το μάλλον συγγενή, συναφή ή παρεμφερή αντικείμενα. 
Με βάση τους ως άνω τομείς-κύκλους και αναλόγως του 
αριθμού των υπηρετούντων Αντιπροέδρων, με απόφαση 
του Προέδρου του Ν.Σ.Κ. καθορίζεται ο αριθμός καιη συ¬ 
γκρότηση των Τμημάτων του Ν.Σ.Κ. (άρθρο 5 παρ. 3 Ν. 
3086/2002). 

2. Οι Αντιπρόεδροι τοποθετούνται με απόφαση του 
Προέδρου (Άρθρο 8 παρ. 1 β’ Ν. 3086/2002) σε Γ ραφεία 
Νομικού Συμβούλου και προεδρεύουν Τμήματος (άρθρο 
5 παρ. 3 Ν. 3086/2002). Για την τοποθέτησή τους σε Γρα¬ 
φεία λαμβάνονται υπόψη και συνεκτιμώνται: α) Η, σύμ¬ 
φωνα με το άρθρο 23 παρ. 1 του Ν. 1558/1985 «Κυβέρνη¬ 
ση και Κυβερνητικά όργανα» (ΦΕΚ Α' 173), όπως ισχύει 
σήμερα, καιτην βάσει αυτού εκδοθείσα και ισχύουσα υπό 
στοιχ. Υ1/10.3.2004 απόφαση του Πρωθυπουργού (ΦΕΚ 
Β' 513),όπως συμπληρώθηκε με την υπό στοιχ. Υ26/ 
19.3.2004 ομοία απόφαση (ΦΕΚ Β' 522), καθορισθείσα 
σειρά τάξεως των Υπουργείων, β) ο, με βάση τα στατιστι¬ 
κά δεδομένα, επί σειρά ετών, φόρτος εργασίας των γρα¬ 
φείων, γ) ο αριθμός των υπηρετούντων σε κάθε Γ ραφείο 
μελών του Σώματος των διαφόρων βαθμών, που συναρ- 
τάται οπωσδήποτε με τον αριθμό και την βαρύτητα των 
υποθέσεων, κάθε Γ ραφείου, δ) οι ανάγκες της υπηρεσίας 


και ιδιαιτέρως η καλή λειτουργία των Τμημάτων. Δεν θα 
υπηρετούν Αντιπρόεδροι σε περισσότερα του ενός Γ ρα¬ 
φεία, υπαγόμενα στον ίδιο τομέα-κύκλο και, κατ’ ακολου¬ 
θία, στο ίδιο Τμήμα. 

3. Κύριο καθήκον των Αντιπροέδρων αποτελεί η διεύ¬ 
θυνση και ο συντονισμός των εργασιών των Τμημάτων, 
των οποίων ορίζονται Πρόεδροι, η μέριμνα για την εύρυθ¬ 
μη και αποδοτική λειτουργία αυτών και για την ορθή, σα¬ 
φή και καλλιεπή διατύπωση των γνωμοδοτήσεων και πρα¬ 
κτικών των Τμημάτων καιτην θεώρηση αυτών. 

4. Στους Αντιπροέδρους ανήκει και η Προεδρία των Τρι- 
μελών Επιτροπώντων Γ ραφείων, των οποίων προΐστανται 
(άρθρο 5 παρ. 5 Ν. 3086/2002). 

5. Ο αρχαιότερος των Αντιπροέδρων αναπληρώνει τον 
Πρόεδρο, απόντα ή κωλυόμενο, στην άσκηση των καθη¬ 
κόντων του. 

6. Ο αρχαιότερος των παρισταμένων στην Ολομέλεια 
Αντιπροέδρων, σε περίπτωση απουσίας ή κωλύματος του 
Προέδρου, προεδρεύει της Ολομέλειας (άρθρο 5 παρ. 2 
Ν. 3086/2002). 

7. Οι Αντιπρόεδροι έχουν την ευθύνη όλου του τομέα, 
ήτοι όλων των Γ ραφείων τα οποία υπάγονται στο Τμήμα 
τους, και αποτελούν τον σύνδεσμο με τον Πρόεδρο του 
Σώματος για θέματα μείζονος σπουδαιότητας των υπα- 
γομένων στο Τμήμα τους Υπουργείων ή λοιπών υπηρε¬ 
σιών. Επίθεμάτωντα οποία, κατά την κρίση τους, είναι ιδι¬ 
αιτέρως σημαντικά επιβάλλεται να ενημερώνουν τον 
Πρόεδρο και, αν κρίνεται αναγκαίο, θα επιλαμβάνονται 
της αντιμετωπίσεως αυτών από κοινού όλοι οι Αντιπρόε¬ 
δροι μετά του Προέδρου του Σώματος. 

8. Οι Αντιπρόεδροι δεν τοποθετούνται ως μοναδικοί Νο¬ 
μικοί Σύμβουλοι σε Γραφεία, αλλά για τη διευκόλυνσή 
τους στην άσκηση των, ως άνω, κυρίων καθηκόντων τους 
και ταυτοχρόνως στη διεκπεραίωση των εργασιών των 
Γ ραφείων, στα οποία είναι τοποθετημένοι, θα συνεπικου- 
ρούνται από δεύτερο Νομικό Σύμβουλο, στον οποίο δύνα- 
νται να εκχωρούν αρμοδιότητες, ως η ολική ή μερική (ανα¬ 
λόγως των υποθέσεων) χρέωση των φακέλων, ιδίως των 
δικαστικών, η προεδρία των Τριμελών Επιτροπών, η επο- 
πτεία και παρακολούθηση του χειρισμού των υποθέσεων 
από πλευράς Δικαστικών Αντιπροσώπων και Παρέδρων. 

9. Οι Αντιπρόεδροι, συνεπικουρούμενοι από Νομικό 
Σύμβουλο, ως άνω, μπορεί να προΐστανται δύο ή περισσο¬ 
τέρων Γ ραφείων (άρθρο 17 παρ. 3 εντέλει Ν. 3086/2002), 
έχουν την ευθύνη για το γνωμοδοτικό έργο του Γ ραφείου 
του οποίου προΐστανται, ως και αυτό που τυχόν τους ανα¬ 
τίθεται από τον Πρόεδρο του Ν.Σ.Κ., δικαιούνται δεναπα- 
ρίστανται ενώπιον όλων των Δικαστηρίων του Κράτους, 
ως και των Δικαστηρίων και Οργάνων της Ε.Ε. και του Ευ¬ 
ρωπαϊκού Δικαστηρίου Ανθρωπίνων Δικαιωμάτων (άρθρο 
20 παρ. 3,4 Ν. 3086/2002). Παράσταση σταΔικαστήρια και 
ιδίως στο Α.Ε.Δ. και στις Ολομέλειες των Ανωτάτων Δικα¬ 
στηρίων (ΣΤΕ,Α.Π., Ελ.Συν.) θα γίνεται μόνο εξαιρετικώς 
και για υποθέσεις μείζονος σπουδαιότητας. 

10. Οι Αντιπρόεδροι μπορεί να μετέχουν σε Συμβούλια, 
Επιτροπές ή ομάδες εργασίας, καθώς και σε Δ.Σ. Οργανι¬ 
σμών και Επιχειρήσεων, μετά πρόταση αυτών από τον 
Πρόεδρο, ως και να συμμετέχουν σε νομοπαρασκευαστι¬ 
κές επιτροπές ή άλλα συλλογικά όργανα με νομοπαρα¬ 
σκευαστικές αρμοδιότητες, μετά ορισμό αυτών από τον 
Πρόεδρο (άρθρο 38 παρ. 3, 4 Ν. 3086/2002), ως, επίσης, 
και να αναλαμβάνουν θέση σε υπηρεσίες ή όργανα της 
Ε.Ε. ή σε άλλο Ν.Π.Δ.Δ. ή Ν.Π.Ι.Δ. που λειτουργεί στο 

πλαίσιο αυτής, μετά χορήγηση σ’αυτούς, κατόπιν αιτήσε- 
ώς τους, ειδικής κανονικής αδείας από το οικείο Υπηρε¬ 
σιακό Συμβούλιο, χωρίςτις αποδοχές της οργανικής τους 
θέσεως (άρθρο 43 παρ. 7 Ν. 3086/2002). 

11. Δύο (2) από τους Αντιπροέδρους μετέχουν δια κλη- 
ρώσεως ως τακτικά μέλη με ενιαυσία θητεία του Υπηρε¬ 
σιακού Συμβουλίου για τους Νομικούς Συμβούλους και 
έτεροι δύο (2) ως αναπληρωτές αυτών. Επίσης, δύο (2) 
Αντιπρόεδροι μετέχουν ως τακτικά μέλη με ενιαυσία θη¬ 
τεία, κατόπιν κληρώσεως, του Υπηρεσιακού και Πειθαρχι¬ 
κού Συμβουλίου για τους Παρέδρους και τους Δικαστι¬ 
κούς Αντιπροσώπους του Ν.Σ.Κ. μετά ισαρίθμων αναπλη¬ 
ρωτών (άρθρο 46 παρ. 3 α’, β’ Ν. 3086/2002). Και στα δύο 
ως άνω Συμβούλια οι Αντιπρόεδροι μπορεί να ορίζονται 
ως εισηγητές με απόφαση του Προέδρου. 

12. Ένας των Αντιπροέδρων ορίζεται ως Πρόεδρος με 
διετή θητεία του Δευτεροβαθμίου Πειθαρχικού Συμβου¬ 
λίου των Δημοσίων Πολιτικών και Διοικητικών Υπαλλήλων 
και Υπαλλήλων Ν.Π ,Δ.Δ., σύμφωνα με το άρθρο 163α του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν. Π .Δ.Δ., που κυρώθηκε με το 
άρθρο πρώτο του Ν. 2683/1999, το οποίο (άρθρο 163 α) 
προστέθηκε με το άρθρο 15 παρ. 18 του Ν. 2683/2000 και 
ακολούθως τροποποιήθηκε με το άρθρο 14 του Ν. 
3260/2004, και ασκεί για όσο χρόνο διαρκεί η θητεία του 
αποκλειστικά καθήκοντα, δεν έχει δηλαδή την ευθύνη 
Γραφείου Νομικού Συμβούλου, μετέχει όμως των συλλο¬ 
γικών οργάνων του Σώματος (Ολομέλειας, Τμήματος, 
Υπηρεσιακού - Πειθαρχικού Συμβουλίου). 

13. Ένας των Αντιπροέδρων μπορεί να ορίζεται επιθεω¬ 
ρητής των Παρέδρων και των Δικαστικών Αντιπροσώπων 
με θητεία διετή (άρθρο 32 του Π.Δ. 238/2003). 

14. Ένας των Αντιπροέδρων ορίζεται με πράξη του Προέ¬ 
δρου του Σώματος ως αναπληρωτής αυτού στην Προεδρία 
της Τριμελούς Επιτροπής διαγωνισμού για την πρόσληψη 
δοκίμων Δικαστικών Αντιπροσώπων. Επίσης μπορεί να ορί¬ 
ζεται ως πρόεδρος της Επιτροπής αυτής, μετά άλλου Αντι¬ 
προέδρου ως αναπληρωτή του (άρθρο 17 Π. Δ 238/2003). 

15. Ένας των Αντιπροέδρων μπορεί να ορίζεται με απόφα- 
ση-πράξη του Προέδρου, ως αναπληρωτής αυτού κατά την 
άσκηση των καθηκόντωντου ως αντιπροσώπου (ΑΟΕΝΤ) της 
Ελληνικής Κυβερνήσεως στο Ευρωπαϊκό Δικαστήριο Αν¬ 
θρωπίνων Δικαιωμάτων (άρθρο 8 παρ. 2 Ν. 3086/2002). 

Άρθρο Δεύτερο 
Νομικοί Σύμβουλοι 

1. Οι Νομικοί Σύμβουλοιτοποθετούνται ως προϊστάμενοι 
Γ ραφείων Νομικού Συμβούλου, στα οποία δεν υπηρετούν 
Αντιπρόεδροι. Είναι δυνατόν να υπηρετούν και δύο Νομικοί 
Σύμβουλοι σε ένα Γ ραφείο, οπότε προϊστάμενος είναι ο αρ¬ 
χαιότερος κατά σειρά επετηρίδας, όπως επίσης είναι δυ¬ 
νατόν να υπηρετούν ως προϊστάμενοι σε δύο ή περισσότε¬ 
ρα Γ ραφεία (άρθρο 17παρ. 3 εντέλει Ν. 3086/2002). 

2. Έχουν την ευθύνη για την εύρυθμη λειτουργία των 
Γ ραφείων, στα οποία, κατά τα άνω, είναι προϊστάμενοι, 
ήτοι για τη διεύθυνση των εργασιών, την κατανομή-χρέω- 
ση των υποθέσεων, την παρακολούθηση της πορείας και 
εξελίξεως αυτών και την χωρίς προβλήματα λειτουργία 
της γραμματείας (άρθρο 17παρ. 4 Ν. 3086/2002). 

3. Ασκούν εποπτεία και έλεγχο στους υπηρετούντες 
στο Γ ραφείο τους Παρέδρους και Δικαστικούς Αντιπρο¬ 
σώπους, ενημερώνουν ανελλιπώς τον Πρόεδρο του Σώ¬ 
ματος για τις τυχόν διαπιστωθείσες παραλείψεις ή την 


ανεπαρκή ή πλημμελή άσκηση των καθηκόντων των υφι¬ 
σταμένων τους, καθοδηγούν αυτούς, σε συγκεντρώσεις 
όλων των υπηρετούντων στο Γ ραφείο τους μελών κατά 
τακτά χρονικά διαστήματα και σε διασκέψεις, για την ενι¬ 
αία και από κοινού αντιμετώπιση προβλημάτων επί υπο¬ 
θέσεων πρωτοεμφανιζομένων ή απασχολούντων κατά 
κύριο λόγο το Γραφείο. 

4. Παρέχουν συμβουλές και βοήθεια για τη σύνταξη των 
δικογράφων, ήτοι αγωγών, παρεμβάσεων κλπ και προτά¬ 
σεων επί δυσχερών υποθέσεων και δύνανται να ζητούν να 
ενημερώνονται επ’ αυτών προ της καταθέσεώςτουςή για 
την προσθήκη επ’ αυτών ή αντίκρουση των ισχυρισμών 
των αντιδίκων. 

5. Βοηθούν στη σύνταξη των ενδίκων μέσων και ιδίως 
στον εντοπισμό των τυχόν πλημμελειών-σφαλμάτων των 
δικαστικών αποφάσεων, οι οποίες κρίνονται προσβλητέ- 
ες με έφεση και περισσότερο -λόγω της εμπειρίας τους- 
στη σύνταξη των αιτήσεων αναιρέσεως και στη ορθή δια¬ 
τύπωση των λόγων που κρίνεται ότι συγκεντρώνουν πιθα¬ 
νότητες ευδοκιμήσεως. 

6. Δικαιούνται να παρίστανται ενώπιον όλων των Δικα- 
στηρίωντης ημεδαπής και των Δικαστηρίων και Οργάνων 
της Ε.Ε., καθώς και του Ευρωπαϊκού Δικαστηρίου Ανθρω¬ 
πίνων δικαιωμάτων (άρθρο 20 παρ. 3,4, Ν. 3086/2002). 

7. Παρίστανται ενώπιον του Α.Ε.Δ. και των Ολομελειών 
των ΑνωτάτωνΔικαστηρίων (ΣτΕ, Α.Π. και Ελ. Συνεδρίου) 
για υποθέσεις του Γ ραφείου στο οποίο υπηρετούν ή που 
τους ανατίθενται από τον Πρόεδρο του Ν.Σ.Κ. 

8. Ασκούντο γνωμοδοτικό έργο του Γ ραφείου, του οποί¬ 
ου προΐστανται, ή τους έχει χρεωθεί από τον Προϊστάμενο 
του Γ ραφείου (σε περίπτωση που υπηρετούν δύο ή περισ¬ 
σότεροι σε ένα Γ ραφείο) ή από τον Πρόεδρο του Ν.Σ.Κ. 

9. Έχουν υποχρέωση να παρίστανται στις συνεδριάσεις 
του Τμήματος, όπου ανήκουν, και της Ολομέλειας. Η πα¬ 
ρουσία στα συλλογικά όργανα του Σώματος αποτελεί 
πρώτιστο μέλημα. Προς τούτο, πρέπει κατά τις τακτές 
ημέρες συνεδριάσεως αυτών να μεριμνούν για την, κατά 
το δυνατόν, αποφυγή δεσμεύσεως για άλλη υπηρεσιακή 
απασχόληση. Ειδικότερα θεωρείται επιβεβλημένη η πα¬ 
ρουσία στην Ολομέλεια, όταν συζητούνται θέματα με ει¬ 
σηγητή άλλο Νομικό Σύμβουλο ή Πάρεδρο υπηρετούντο 
στο ίδιο Γραφείο, ως και στο Τμήμα, όταν συζητούνται 
υποθέσεις του Γ ραφείου. Πρέπει μάλιστα να προηγείται 
συνεννόηση επί των εισαγομένων προς συζήτηση στο 
Τμήμα ή την Ολομέλεια θεμάτων του Γ ραφείου με τους 
ορισθέντες ως εισηγητές. 

10. Προεδρεύουν της Τριμελούς Επιτροπής του Γρα¬ 
φείου, του οποίου είναι προϊστάμενοι ή τους έχει ανατεθεί 
η προεδρία από τον Προϊστάμενό τους Αντιπρόεδρο, δύ- 
νανται δε να προεδρεύουν και του Τμήματος (ο αρχαιότε¬ 
ρος παριστάμενος, εν ελλείψει, κωλύματι ή απουσία του 
Προέδρου του Τμήματος Αντιπροέδρου του Ν.Σ.Κ., οπό¬ 
τε επιβάλλεται να γίνεται ρητή μνεία στη Γνωμοδότηση ή 
στο Πρακτικό). 

11. Οι υπηρετούντες στην ΚΥ/ΝΣΚ έχουν τη δυνατότη¬ 
τα να ασκούν εποπτεία όλων ή μέρους των υπηρεσιακών 
μονάδων της ΚΥ/Ν.Σ.Κ., κατ’ ανάθεση από τον Πρόεδρο 
(άρθρο 8 παρ. 4. Ν. 3086/2002). 

12. Ορίζονται επιθεωρητές των υπηρεσιακών μονάδων 
και των λειτουργών του Ν.Σ.Κ. με απόφαση του Προέ¬ 
δρου (άρθρο 32 Π.Δ. 238/2003). 

13. Τέσσερις (4) Νομικοί Σύμβουλοι ορίζονται με διετή 
θητεία, μετά πρόταση του Προέδρου του Ν.Σ.Κ., ως τα- 

κτικά μέλη του Δευτεροβαθμίου Πειθαρχικού Συμβουλί¬ 
ου των Δημοσίων Πολιτικών και Διοικητικών Υπαλλήλων 
και Υπαλλήλων Ν.Π.Δ.Δ., σύμφωνα μετο άρθρο 163ατου 
Κ.Κ.Δ.Δ.Υ. (Ν. 2683/1999), όπως ισχύει σήμερα, και άλλοι 
τέσσερις (4) ως αναπληρωματικά μέλη. Οι μετέχοντες ως 
τακτικά μέλη για όσο χρόνο διαρκεί η θητεία τους ασκούν 
αποκλειστικά καθήκοντα, δεν είναι δηλαδή τοποθετημέ¬ 
νοι σε Γραφείο Νομικού Συμβούλου, μετέχουν όμως των 
συλλογικών οργάνων του Σώματος (Ολομέλειας, Τμήμα¬ 
τος, Υπηρεσιακού-Πειθαρχικού Συμβουλίου). 

14. Οκτώ (8) Νομικοί Σύμβουλοι μετέχουν ως τακτικά μέλη 
με ενιαυσία θητεία και άλλοι οκτώ (8) ως αναπληρωματικά 
μέλη, κατόπιν κληρώσεως, του Υπηρεσιακού και Πειθαρχι¬ 
κού Συμβουλίου για τους Παρέδρους και τα μέλη των κατω¬ 
τέρων βαθμών του Ν.Σ.Κ., ως και για τον Γ ενικό Διευθυντή 
του Διοικητικού Προσωπικού του Ν.Σ.Κ. και μπορεί να ορί¬ 
ζονται ως εισηγητές σ’αυτό με απόφαση του Προέδρου (άρ¬ 
θρα 46 παρ. 3 β’ και παρ. 4 και 54 παρ. 1 Ν. 3086/2002). 

15. Ένας Νομικός Σύμβουλος ορίζεται με απόφαση του 
Προέδρου του Σώματος ως Πρόεδρος με ενιαυσία θητεία 
του Υπηρεσιακού-Πειθαρχικού Συμβουλίου για το Διοικη¬ 
τικό Προσωπικό του Ν.Σ.Κ. και ένας ομοιόβαθμόςτου ως 
αναπληρωτής του (άρθρο 54 παρ. 2 α Ν. 3086/2002). 

16. Νομικός Σύμβουλος που υπηρετεί στην Κ.Υ./Ν.Σ.Κ. 
μπορεί με πράξη του Προέδρου να εξουσιοδοτηθεί να υπο¬ 
γράφει τις εκθέσεις επιδόσεως δικογράφων, δικαστικών 
αποφάσεων και γενικά εγγράφων προς το Δημόσιο, τις κα¬ 
ταστάσεις εκκαθαρίσεως αποδοχών του Κυρίου Προσωπι¬ 
κού, κάθε έγγραφο για το οποίο μπορεί να εξουσιοδοτήσει 
το Γ ενικό Διευθυντή για να υπογράφει και κάθε άλλο, κατά 
τη κρίση του, έγγραφο (άρθρο 8 παρ. 3α Ν. 3086/2002). 

17. Νομικός Σύμβουλος, οριζόμενος από τον Πρόεδρο, 
μπορεί να αναπληρώνει τον Πρόεδρο, ως αντιπρόσωπο 
(ΑΟΕΝΤ) της Ελληνικής Κυβερνήσεως στο Ευρωπαϊκό Δι¬ 
καστήριο Ανθρωπίνων Δικαιωμάτων (άρθρο 8 παρ. 2 Ν. 
3086/2002). 

18. Νομικός Σύμβουλος τοποθετείται με απόφαση του 
Προέδρου ως Προϊστάμενος του Κέντρου Πληροφορι- 
κής-Μελετών-ΝομικώνΕκδόσεωντου Ν.Σ.Κ. (άρθρο 13 Ν. 
3086/2002). 

19. Ένας Νομικός Σύμβουλος ορίζεται με πράξη του 
Προέδρου ως τακτικό μέλος της Τριμελούς Επιτροπής 
διαγωνισμού για την πρόσληψη δοκίμων Δικαστικών Αντι¬ 
προσώπων και ένας ως αναπληρωτής αυτού (άρθρο 17 
παρ. 2 Π.Δ. 238/2003). 

20. Οι Νομικοί Σύμβουλοι μπορεί να συμμετέχουν σε 
Συμβούλια ή Επιτροπές ή Ομάδες εργασίας ή σε Δ.Σ. ορ¬ 
γανισμών ή επιχειρήσεων, όταν επιτρέπεται, μετά πρότα¬ 
ση αυτών από τον Πρόεδρο, ως και σε νομοπαρασκευα¬ 
στικές επιτροπές ή άλλα συλλογικά όργανα με νομοπα¬ 
ρασκευαστικές αρμοδιότητες (άρθρο 38 παρ. 3, 4 Ν. 
3086/2002) και ακόμη να αναλαμβάνουν θέση σε υπηρε¬ 
σίες ή όργανα της ΕΈ. ή σε άλλο Ν.Π.Δ.Δ. ή Ν.Π.Ι.Δ. που 
λειτουργεί στο πλαίσιο αυτής για παροχή υπηρεσιών με 
οποιαδήποτε σχέση, μετά χορήγηση σ’αυτούς, κατόπιν 
αιτήσεώς τους, ειδικής κανονικής αδείας από το οικείο 
Υπηρεσιακό Συμβούλιο, χωρίς τις αποδοχές της οργανι¬ 
κής τους θέσεως (άρθρο 43 παρ. 7 Ν. 3086/2002). 

Άρθρο Τρίτο 
Πάρεδροι 

1. Οι Πάρεδροιτου Ν.Σ.Κ. υπηρετούν σε Γ ραφείο Νομι¬ 
κού Συμβούλου ή σε Δικαστικό Γ ραφείο. 


2. Οι υπηρετούντες στα Γ ραφεία Νομικού Συμβούλου 
μετέχουν των εργασιών του Τμήματος, στο οποίο υπάγε¬ 
ται το οικείο Γ ραφείο, ως εισηγητές με γνώμη χωρίς ψή¬ 
φο (άρθρο 5 παρ. 3 Ν. 3086/2002), ως επίσης παρίστανται 
ως εισηγητές και ενώπιον της Ολομέλειας του Σώματος. 
Μετέχουν καιτης Τριμελούς Επιτροπήςτου Γ ραφείου, ως 
μέλη μετά ψήφου και ως εισηγητές. 

3. Οι Προϊστάμενοι των Δικαστικών Γ ραφείων προΐστα- 
νταιτου κυρίου και του διοικητικού Προσωπικού του Γ ρα¬ 
φείου και είναι υπεύθυνοι για την εν γένει λειτουργία του 
Γ ραφείου, σύμφωνα με τα ισχύοντα και για τα Γ ραφεία 
Νομικού Συμβούλου. 

4. Στα Δικαστικά Γ ραφεία, όπου υπηρετούν και δύο του¬ 
λάχιστον Δικαστικοί Αντιπρόσωποι, προεδρεύουν της 
Τριμελούς Επιτροπής. 

5. Χειρίζονται υποθέσεις του Γραφείου, του οποίου 
προ'ίστανται ή τους έχουν χρεωθεί από τον Προϊστάμενο 
του Γ ραφείου, όπου υπηρετούν, ή από τον Πρόεδρο του 
Ν.Σ.Κ. και παρίστανται ενώπιον των Τμημάτων των Ανω- 
τάτων Δικαστηρίων (Σ.τ.Ε., Α.Π. και Ελ. Συν.), ως και ενώ¬ 
πιον των Διοικητικών Εφετείωνγια υποθέσεις ακυρωτικής 
διαδικασίας. Επίσης, παρίστανται ενώπιον των Δικαστη¬ 
ρίων ουσίας και ιδίως των δευτεροβαθμίων σε υποθέσεις 
μείζονος σημασίας, όπως οι διαφορές από διοικητικές 
συμβάσεις αποκλειστικώς ή σε εξαιρετικές περιπτώσεις 
σε συνεργασία μετά Δικαστικού Αντιπροσώπου, κατά την 
κρίση του Προϊσταμένου του Γραφείου. Ενώπιον του 
Α.Ε.Δ. και των Ολομελειών των Ανωτάτων Δικαστηρίων 
(Σ.Τ.Ε., Α,Π., Ελ. Συν.) οι Πάρεδροι μπορεί να συμπαρί- 
στανται μόνο μετά Νομικού Συμβούλου ή Αντιπροέδρου. 

6. Οι υπηρετούντες σε Γραφεία Νομικού Συμβούλου 
Πάρεδροι εκτελούν το γνωμοδοτικό έργο που τους ανα¬ 
τίθεται από τον προϊστάμενο του Γ ραφείου ή τον Πρόε¬ 
δρο. Η άσκηση του γνωμοδοτικού έργου από τους Παρέ¬ 
δρους πρέπει να γίνεται κυρίως διά της εισαγωγής των 
ερωτημάτων ενώπιον του οικείου Τμήματος ή, ενδεχομέ¬ 
νως, της Ολομέλειας προς έκδοση γνωμοδοτήσεως. Η 
έκδοση ατομικών γνωμοδοτήσεων από τους Παρέδρους, 
πρέπει να γίνεται μετά φειδούς και μόνο για θέματα απλά 
ή λυμένα με προηγούμενες γνωμοδοτήσεις του Ν.Σ.Κ. ή 
με αποφάσεις Ανωτάτων Δικαστηρίων ή σε άλως εξαιρε¬ 
τικές επείγουσες περιπτώσεις, στις οποίες είναι αδύνατη 
η εισαγωγή του θέματος ενώπιον του Τμήματος. 

7. Οι υπηρετούντες στα Δικαστικά Γ ραφεία και ιδίως σε 
Γ ραφεία έδρας Γ.Γ. Περιφέρειας εκτελούν το γνωμοδοτι¬ 
κό έργο του Γ ραφείου με ατομικές γνωμοδοτήσεις σε 
απλά θέματα ή θέματα τα οποία έχουν αντιμετωπισθεί με 
προηγουμένη γνωμοδότηση του Ν.Σ.Κ. ή έχουν επιλυθεί 
από τα Ανώτατα Δικαστήρια, άλλως αποστέλλουν το σχε¬ 
τικό ερώτημα με πλήρη εισήγηση στην ΚΥ/ΝΣΚ για έκδο¬ 
ση γνωμοδοτήσεως του Τμήματος ή της Ολομέλειας (άρ¬ 
θρο 6 παρ. 4 Ν. 3086/2002). 

8. Στα κύρια καθήκοντα των Παρέδρων ανήκει η σύντα¬ 
ξη και απαραιτήτως η υπογραφή των ενδίκων μέσων της 
εφέσεως ενώπιον του Σ.τ.Ε. επί υποθέσεων ακυρωτικής 
διαδικασίας, ως και της αιτήσεώς αναιρέσεως ενώπιον 
των Ανωτάτων Δικαστηρίων, με την επικουρία των Δικα¬ 
στικών Αντιπροσώπων, οι οποίοι χειρίσθηκαν τις υποθέ¬ 
σεις ενώπιον των Δικαστηρίων, οι αποφάσεις των οποίων 
προσβάλλονται. Επίσης, η εισήγηση ενώπιον του Τμήμα¬ 
τος, στο οποίο ανήκει το οικείο Γ ραφείο, προς έκδοση 
γνωμοδοτήσεως, κατ’ άρθρο 12 Ν. 2298/1995, όπως-με- 
τά τροποποιήσεις- ισχύει σήμερα, περί του παραδεκτού 

της ασκήσεως και του παραδεκτού και βάσιμου των λό¬ 
γων που περιέχονται σε αιτήσεις αναιρέσεως του Δημο¬ 
σίου ή Ν.Π.Δ.Δ. ή ανεξάρτητης αρχής, των οποίων η νομι¬ 
κή υπηρεσία διεξάγεται από το Ν.Σ.Κ. 

9. Σε πολυπρόσωπα Γραφεία έχουντηνεποπτείακαιτην 
ευθύνη καθοδηγήσεως αναλόγου αριθμού Δικαστικών 
Αντιπροσώπων, κατ’ ανάθεση από τον προϊστάμενο του 
Γ ραφείου. 

10. Οι υπηρετούντες σε Δικαστικά Γραφεία του Κέ¬ 
ντρου ή Περιφερειακά - Επαρχιακά, έστω και ως Προϊ¬ 
στάμενοι, εκτελούν κατά βάση τα ίδια καθήκοντα με τους 
Δικαστικούς Αντιπροσώπους, σε κατά τεκμήριο σοβαρό¬ 
τερες, πάντως, υποθέσεις, ή -αν παρίσταται ανάγκη- σε 
οποιαδήποτε υπόθεση και μεριμνούν για τον ορθό και δί¬ 
καιο επιμερισμό των εργασιών μεταξύ των στο ίδιο Γ ρα¬ 
φείο υπηρετούντων, αλλά και την καθοδήγηση των νεω- 
τέρων συναδέλφων. Ιδιαίτερη σημασία πρέπει να αποδί¬ 
δουν στον εντοπισμό των τυχόν αναιρετικών σφαλμάτων 
των αποφάσεων των Δευτεροβαθμίων Δικαστηρίων και 
στη διατύπωση των λόγων αναιρέσεως. 

11. Με απόφαση του Προέδρου είναι δυνατό να ανατί¬ 
θεται σε Πάρεδρο να προΐσταται ενός ή περισσοτέρων 
σχηματισμών της ΚΥ/ΝΣΚ (άρθρο 12παρ. 6 Ν. 3086/2002). 

12. Ένας Πάρεδρος μπορεί να τοποθετείται με απόφα¬ 
ση του Προέδρου ως Προϊστάμενος του Κέντρου Πληρο- 
φορικής-Μελετών-Νομικών Εκδόσεων του Ν.Σ.Κ. (άρθρο 
13 Ν. 3086/2002). 

13. Δύο (2) από τους Παρέδρουςτου Ν.Σ.Κ. ορίζονται με 
απόφαση του Προέδρου του Σώματος ως τακτικά μέλη με 
ενιαυσία θητεία του Υπηρεσιακού Πειθαρχικού Συμβουλί¬ 
ου για το διοικητικό προσωπικό του Ν.Σ.Κ. καιάλλοιδύοως 
αναπληρωματικά μέλη (άρθρο 54 παρ. 2 β’ Ν. 3086/2002). 

14. Δύνανται να μετέχουν, οριζόμενοι από τον Πρόεδρο 
του ΝΣΚ, σε Συμβούλια ή Επιτροπές ή Ομάδες Εργασίας 
ή σεΔ.Σ., όταν επιτρέπεται, μετά πρόταση από τον Πρόε¬ 
δρο του Ν.Σ.Κ., ή ως αναπληρωτές του Νομικού Συμβού¬ 
λου σε νομοπαρασκευαστικές επιτροπές ή άλλα συλλογι¬ 
κά όργανα με νομοπαρασκευαστικές αρμοδιότητες (άρ¬ 
θρο 38 παρ. 3, 4 Ν. 3086/2002). 

15. Δύνανται, επίσης, να αναλαμβάνουν θέση σε υπηρε¬ 
σίες ή όργανα της Ε.Ε. ή σε άλλο νομικό πρόσωπο δημο¬ 
σίου ή ιδιωτικού δικαίου, που λειτουργεί στο πλαίσιο αυ¬ 
τής για παροχή υπηρεσιών με οποιαδήποτε σχέση, μετά 
χορήγηση σ’ αυτούς, κατόπιν αιτήσεώς τους, ειδικής κα¬ 
νονικής αδείας από το οικείο Υπηρεσιακό Συμβούλιο, χω¬ 
ρίς τις αποδοχές της οργανικής τους θέσεως (άρθρο 43 
παρ. 7 Ν. 3086/2002). 

Άρθρο Τέταρτο 
Δικαστικοί Αντιπρόσωποι 

1. Οι Δικαστικοί Αντιπρόσωποι (Δόκιμοι, Δικαστικοί Αντι¬ 
πρόσωποι και Δικαστικοί Αντιπρόσωποι Α') υπηρετούν στα 
Γ ραφεία Νομικού Συμβούλου ή στα Δικαστικά Γ ραφεία. 

2. Σε μονοπρόσωπα Γ ραφεία της επαρχίας υπηρετούν, 
ως Προϊστάμενοι, Δικαστικοί Αντιπρόσωποι Α’, ως και Δι¬ 
καστικοί Αντιπρόσωποι. Λόγω ελλείψεως εμπειρίας, δεν 
τοποθετούνται ως Προϊστάμενοι σε μονοπρόσωπα Γρα¬ 
φεία οι Δόκιμοι Δικαστικοί Αντιπρόσωποι. 

3. Στην Κ.Υ. του Ν.Σ.Κ. μπορεί να προΐστανται σχηματι¬ 
σμού Δικαστικοί Αντιπρόσωποι μόνο μετά 4ετή τουλάχι¬ 
στον προϋπηρεσία (άρθρο 12παρ. 6 Ν. 3086/2002). 

4. Ένας Δικαστικός Αντιπρόσωπος με 4ετή τουλάχιστον 
υπηρεσία ορίζεται με απόφαση του Προέδρου ως Γραμ¬ 


ματέας (Προϊστάμενος της Γραμματείας) του Ν.Σ.Κ. (άρ¬ 
θρο 1 παρ. 1 του Π.Δ. 238/2003) και ασκείτο καθήκοντα 
και τις αρμοδιότητες που ορίζονται στο άρθρο αυτό, κα¬ 
θώς και σε άλλες διατάξεις, ένας δε Δικαστικός Αντιπρό¬ 
σωπος ορίζεται αναπληρωτής αυτού. Ο Γραμματέας του 
Ν.Σ.Κ. ή ο νόμιμος αναπληρωτής του είναι και Γ ραμματέ¬ 
ας των Πειθαρχικών και Υπηρεσιακών Συμβουλίων του 
Ν.Σ.Κ. (άρθρο 46 παρ. 6 Ν. 3086/2002). 

5. Οι θέσεις των Δικαστικών Αντιπροσώπων (όλων των 
βαθμιδών) είναι ενιαίες (άρθρο 27 παρ. 2 εντέλει Ν. 3086/ 
2002), Ως εκ τούτου, και τα υπ’ αυτών ασκούμενα καθήκο¬ 
ντα είναι κατά βάση όμοια. Ειδικότερα, οι Δικαστικοί Αντι¬ 
πρόσωποι δικαιούνται να παρίστανται ενώπιον όλωντων Δι¬ 
καστηρίων της ουσίας πρώτου και δευτέρου βαθμού, κα¬ 
θώς και των Διοικητικών Εφετείων κατά την ακυρωτική 
διαδικασία. Δικαιούνται επίσης να παρίστανται στα Δικα¬ 
στήρια και τα Όργανα της Ε.Ε., καθώς και στο Ευρωπαϊκό 
Δικαστήριο Ανθρωπίνων Δικαιωμάτων (άρθρο 20, παρ. 3 εδ. 
α' και 4 Ν. 3086/2002). Στους Δικαστικούς Αντιπροσώπους, 
ανεξαρτήτως της ως άνω διαβαθμίσεώς τους, ανατίθεται ο 
χειρισμός των δικαστικών υποθέσεων ενώπιον όλων των δι¬ 
καστηρίων ουσίας, των μεν κατά τεκμήριο ελαφροτέρων 
στους Δοκίμους, όσων δε εμφανίζουν περισσότερα προ¬ 
βλήματα ή έχουν σοβαρότερο αντικείμενο ή άγονται προς 
επίλυση στο Δικαστήριο για πρώτη φορά στους Δικαστι¬ 
κούς Αντιπροσώπους και Δικαστικούς Αντιπροσώπους Α'. Η 
ανάθεση υποθέσεων ακυρωτικής διαδικασίας ενώπιον του 
Διοικητικού Εφετείου σε Δικαστικούς Αντιπροσώπους πρέ¬ 
πει να περιορίζεται κατά το δυνατό σε περιπτώσεις ελλεί¬ 
ψεως ή κωλύματος ή απουσίας ή αντικειμενικής αδυναμίας 
λειτουργού του Ν.Σ.Κ. ανωτέρου βαθμού. 

6. Οι Δικαστικοί Αντιπρόσωποι, ανεξαρτήτως βαθμίδας, 
αμέσως μετά την χρέωση μιας υποθέσεως υπέχουν την 
υποχρέωση συνεννοήσεως με έγγραφα, υπογραφόμενα 
απότους ίδιους, μετις αρμόδιες δημόσιες κ.λ.π. υπηρεσίες 
για τη συγκέντρωση των απαιτουμένων για τον χειρισμό 
της υποθέσεως στοιχείων (άρθρο 22παρ. 1 Ν. 3086/2002), 
προκειμένου περί υποθέσεων εκδικαζομένων από τα Πολι¬ 
τικά Δικαστήρια και, με βάση αυτά και μετά προσήκουσα 
μελέτη των νομικών προβλημάτων: α) Συντάσσουν, υπο¬ 
γράφουν και καταθέτουν όλα τα απευθυνόμενα στα δικα¬ 
στήρια ουσίας α’ και β’ βαθμού δικόγραφα, εν ευρεία έν¬ 
νοια, ήτοι αγωγές, ανακοινώσεις - προσεπικλήσεις, παρεμ¬ 
βάσεις, ως καιπροτάσεις και συμπληρώσεις - αντικρούσεις, 
και προσκομίζουν τα προς απόδειξη των ισχυρισμών του 
Δημοσίου κλπ. έγγραφα στοιχεία, επιμελούνται δε της εξε- 
τάσεως μαρτύρων, αφού προηγουμένως έλθουν σε συνεν¬ 
νόηση με αυτούς, προκειμένου δε περί υποθέσεων εκδικα- 
ζομένων από τα Διοικητικά Δικαστήρια ουσίας μεριμνούν 
για την προβολή και ανάπτυξη των επιχειρημάτων, τα οποία 
προβάλλονται από τη Διοίκηση και για τη σύνταξη σημειω¬ 
μάτων - υπομνημάτων από πλευράς Διοικήσεως και β) Συ¬ 
ντάσσουν, υπογράφουν και ασκούν όλα τα ένδικα μέσα ή 
βοηθήματα, που απευθύνονται σε Δικαστήρια ουσίας. Οι 
Δικαστικοί Αντιπρόσωποι που υπηρετούν σε Γ ραφεία, στα 
οποία δεν υπηρετεί λειτουργός του Ν.Σ.Κ. ανωτέρου βαθ¬ 
μού, επιμελούνται της συντάξεως, υπογραφής και ασκή¬ 
σεως όλων των ενδίκων μέσων ή βοηθημάτων, ανεξαρτή¬ 
τως του Δικαστηρίου, προς το οποίο απευθύνονται, γ) Συ¬ 
ντάσσουν σχέδια αιτήσεων αναιρέσεως, απευθυνομένων 
ενώπιον των Ανωτάτων Δικαστηρίων επί υποθέσεων τις 
οποίες έχουν χειρισθεί ή τους έχουν ανατεθεί και δικαιού¬ 
νται να προσυπογράφουν στο τελικό κείμενο αυτών, όπως 




6424 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θα διαμορφωθεί τελικώς από τον Πάρεδρο ή Νομικό Σύμ¬ 
βουλο ή Αντιπρόεδρο Ν.Σ.Κ., υπόψη των οποίων οφείλουν 
να θέτουν αυτά εγκαίρως για την προσήκουσα επεξεργα¬ 
σία, διόρθωση ή συμπλήρωση αυτών. 

7. Σε υποθέσεις που χειρίζονται, αν ανακύψει ζήτημα 
για το οποίο επιβάλλεται να επιληφθεί η Ολομέλεια ή Τμή- 
ματου Ν.Σ.Κ., συντάσσουντις σχετικές εισηγήσεις και τις 
υπογράφουν ως προεισηγητές, με εισηγητή Πάρεδρο, 
Νομικό Σύμβουλο ή Αντιπρόεδρο του Ν.Σ.Κ., με εξαίρεση 
τις υποθέσεις που αναφέρονται στο παραδεκτό της ασκή- 
σεως και το παραδεκτό και βάσιμο των λόγων των αιτή¬ 
σεων αναιρέσεως, οι οποίες ανήκουν στα καθήκοντα λει¬ 
τουργών του Ν.Σ.Κ. ανωτέρων βαθμών. 

8.. Οι υπηρετούντες σε Γραφεία, όπου δεν υπηρετεί Πά- 
ρεδρος, συντάσσουν και υπογράφουν τις εισηγήσεις, οι 
οποίες έχουν χαρακτήρα προεισηγήσεων επί όλων των 
ανωτέρω υποθέσεων, συμπεριλαμβανομένων και εκείνων 
που αφορούν στο παραδεκτό - βάσιμο των αναιρέσεων. 

9. Τις ως άνω υποχρεώσεις συλλογής των απαραιτήτων 
στοιχείων, μελέτης του νομικού μέρους των υποθέσεων 
και συντάξεως των σχετικών εισηγήσεων έχουν οι Δικα¬ 
στικοί Αντιπρόσωποι και επί αιτήσεων εξώδικης αναγνω- 
ρίσεως απαιτήσεων και συμβιβαστικής επιλύσεως διαφο¬ 
ρών μεταξύ ιδιωτών και Ελληνικού Δημοσίου κ.λ.π. 

10. Είναι δυνατή η παράσταση Δικαστικών Αντιπροσώ¬ 
πων στις συνεδριάσεις της Ολομέλειας και των Τμημάτων 
του Ν.Σ.Κ. κατά τη συζήτηση υποθέσεων, τις οποίες έχουν 
χειρισθεί, για παροχή εξηγήσεων ή διευκρινίσεων, μετά ει¬ 
δική προς τούτο κλήση (άρθρο 5 παρ. 4 Ν. 3086/2002). 

11. Οι Δικαστικοί Αντιπρόσωποι συμμετέχουν στην Τρι¬ 
μελή Επιτροπή του Γραφείου, στο οποίο υπηρετούν, ή 
της Κεντρικής Υπηρεσίας του Ν.Σ.Κ. (άρθρο 5 παρ. 5 Ν. 
3086/2002) και, όταν εισηγούνται σ’ αυτή για τις υποθέ¬ 
σεις, δικαστικές ή εξώδικες, που τους έχουν ανατεθεί, συ¬ 
ντάσσουν και υπογράφουν τις σχετικές εισηγήσεις και 
επιμελούνται της συντάξεως- διατυπώσεως των σχετικών 
πρακτικών συνεδριάσεως. 

12. Δύνανται να μετέχουν, οριζόμενοι από τον Πρόεδρο 
του ΝΣΚ, σε Συμβούλια ή Επιτροπές ή Ομάδες Εργασίας 
ή σε Δ.Σ., όταν επιτρέπεται, μετά πρόταση από τον Πρόε¬ 
δρο του Ν.Σ.Κ. (άρθρο 38 παρ. 3 Ν. 3086/2002). 

13. Δύνανται επίσης να αναλαμβάνουν θέση σε υπηρε¬ 
σίες ή όργανα της Ε.Ε. ή σε άλλο νομικό πρόσωπο δημο¬ 
σίου ή ιδιωτικού δικαίου, που λειτουργεί στο πλαίσιο αυ¬ 
τής, για παροχή υπηρεσιών με οποιαδήποτε σχέση, μετά 
χορήγηση σ’ αυτούς, κατόπιν αιτήσεώς τους, ειδικής κα¬ 
νονικής αδείας από το οικείο Υπηρεσιακό Συμβούλιο, χω¬ 
ρίς τις αποδοχές της οργανικής τους θέσεως (άρθρο 43 
παρ. 7 Ν. 3086/2002). 

14. Οι Δικαστικοί Αντιπρόσωποι έχουν υποχρέωση να 
τηρούν ανελλιπώς ατομική κατάσταση των υποθέσεων, 
στην οποία θα καταχωρίζονται άλατα χαρακτηριστικά κά¬ 
θε υποθέσεως στοιχεία (άρθρο 22 παρ. 4 Ν. 3086/2002), 
να παραδίδουν τους φακέλους στον αντικαταστάτη τους, 
σε περίπτωση τοποθετήσεώς τους σε άλλη υπηρεσιακή 
μονάδα (άρθρο 22 παρ. 5 Ν. 3086/2002), να σέβονται την 
υφισταμένη ιεραρχία και να αναγνωρίζουν το προβάδι¬ 
σμα αρχαιότητας (άρθρο 35 Ν. 3086/2002). 

Άρθρο Πέμπτο 
Γ ενικά Καθήκοντα 

1. Μέλος του Ν.Σ.Κ. είναι δυνατό να αποσπάται για μία 


τριετία που μπορεί να παραταθεί για μία ακόμη τριετία σε 
Υπουργείο για εκτέλεση ειδικής υπηρεσίας με απόφαση 
του Υπουργού Οικονομίας και Οικονομικών και του αρμο¬ 
δίου κατά περίπτωση Υπουργού, κατά παρέκκλιση των 
γενικών και ειδικών διατάξεων περί αποσπάσεων που 
ισχύουν κάθε φορά (άρθρο 11 παρ. 6 Π.Δ. 238/2003). 

2. Μέλος του Ν.Σ.Κ. είναι δυνατό να αποσπάται και να 
αναλαμβάνει καθήκοντα στις Μόνιμες Ελληνικές Αντι¬ 
προσωπείες της Ε.Ε. και του Συμβουλίου της Ευρώπης 
ή σε όργανα, σε οργανισμούς, μονάδες και επιτροπές 
της Ε.Ε. του Συμβουλίου της Ευρώπης, καθώς και οποι- 
ουδήποτε άλλου Διεθνούς Οργανισμού, με κοινή απόφα¬ 
ση των Υπουργών Εξωτερικών και Οικονομίας και Οικο¬ 
νομικών, ύστερα από σύμφωνη γνώμη του οικείου Υ.Σ. για 
μία τριετία,που μπορεί να παραταθεί (άρθρο 11 παρ. 8 
Π.Δ. 238/2003). 

3. Μέλος του Ν.Σ.Κ. ανεξαρτήτως βαθμού, μπορεί με 
απόφαση του Προέδρου του Ν.Σ.Κ. να διορισθεί διαχειρι¬ 
στής του ειδικού έντοκου Λογαριασμού, που συνιστάται 
σε Τράπεζα λειτουργούσα νομίμως στο εσωτερικό, με τον 
τίτλο «Νομικό Συμβούλιο του Κράτους-Λογαριασμός Κέ¬ 
ντρου Πληροφορικής» (άρθρο 3 παρ. 3 Π.Δ. 238/2003). 

4. Σε μέλος του Ν.Σ.Κ. που βρίσκεται σε εκπαιδευτική 
άδεια στην αλλοδαπή είναι δυνατό να ανατίθεται από τον 
Υπουργό Οικονομίας και Οικονομικών ή τον Πρόεδρο του 
Ν.Σ.Κ. η μελέτη ή έρευνα ορισμένων ζητημάτων που αφο¬ 
ρούν τη σχετική με τις αρμοδιότητες του Υπουργείου Οι¬ 
κονομίας και Οικονομικών νομοθεσία ή άλλα ειδικά θέμα¬ 
τα (άρθρο 7 παρ. 9 Π.Δ. 238/2003). 

5. Λειτουργός-μέλοςτου Ν.Σ.Κ., που μπορεί να είναι και 
μέλοςτου Πειθαρχικού Συμβουλίου, ανώτερο πάντως κα¬ 
τά βαθμό ή αρχαιότερο του διωκομένου, ορίζεται από τον 
Πρόεδρο ως ανακριτής σε περίπτωση ασκήσεως πειθαρ¬ 
χικής διώξεως κατά μέλους του Ν.Σ.Κ. (άρθρο 49 παρ. 1 
Π.Δ. 238/2003). 

6. Μέλος του Ν.Σ.Κ. μπορεί να ορίζεται ως υπερασπι¬ 
στής ενώπιον ποινικών δικαστηρίων των υπαλλήλων 
Υπουργείων, Περιφερειών, Ν.Π.Δ.Δ. και Ο.Τ.Α. Α' και Β' 
βαθμού, κατά των οποίων ασκείται ποινική δίωξη για αδι¬ 
κήματα που τους αποδίδονται στο πλαίσιο της εκτελέσεως 
των καθηκόντωντους (άρθρο 24παρ. 7του Ν. 3200/2003), 
ως και να παρίσταται ως πληρεξούσιος ορισμένων κατη¬ 
γοριών υπαλλήλων, όταν ενάγονται για πράξεις τελεσθεί¬ 
σες κατά την εκτέλεση των καθηκόντωντους και εφ’ όσον 
τούτο προβλέπεται ρητώς από ειδική διάταξη νόμου, ως η 
του άρθρου 10 παρ. 15 του Ν. 2298/2001. 

Άρθρο Έκτο 

Η ανάθεση από τον Πρόεδρο σε Γ ραφείο Νομικού Συμ¬ 
βούλου ή Δικαστικό Γ ραφείο, ή προσωπικώς σε μέλος του 
κυρίου προσωπικού ανεξαρτήτως βαθμού οποιοσδήποτε 
υποθέσεως συνεπάγεται την υποχρέωσή τους για εκτέ¬ 
λεση της εντολής, χωρίς δυνατότητα επιστροφής ή πα¬ 
ραπέρα αναθέσεως από αυτά (Γραφείο ή μέλος) της υπο¬ 
θέσεως σε άλλο Γ ραφείο ή άλλο μέλος του Ν.Σ.Κ. ή δικη¬ 
γόρο του Δημοσίου (άρθρο 17 παρ. 5 Ν. 3086/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2005 
Ο Πρόεδρος 

ΚΩΝΣΤΑΝΤΙΝΟΣ Ε. ΜΠΑΚΑΛΗΣ 

